দোহাজারী পৌরসভা

দোহাজারী পৌরসভা বাংলাদেশের চট্টগ্রাম জেলার চন্দনাইশ উপজেলার অন্তর্গত একটি পৌরসভা। দোহাজারী পৌরসভার আয়তন ১০,০৬৭ একর (৪০.৭৪ বর্গ কিলোমিটার)। ২০১১ সালের আদমশুমারি অনুযায়ী দোহাজারী পৌরসভার লোকসংখ্যা ৫৬,৬৩৩ জন। চন্দনাইশ উপজেলার সর্ব-দক্ষিণে দোহাজারী পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব ৪২ কিলোমিটার এবং চন্দনাইশ উপজেলা সদর থেকে প্রায় ১০ কিলোমিটার। এ পৌরসভার উত্তরে ধোপাছড়ি ইউনিয়ন, হাশিমপুর ইউনিয়ন ও সাতবাড়িয়া ইউনিয়ন; পশ্চিমে হাশিমপুর ইউনিয়ন, সাতবাড়িয়া ইউনিয়ন, সাতকানিয়া উপজেলার খাগরিয়া ইউনিয়ন ও ধর্মপুর ইউনিয়ন; দক্ষিণে সাতকানিয়া উপজেলার খাগরিয়া ইউনিয়ন, কালিয়াইশ ইউনিয়ন, ধর্মপুর ইউনিয়ন ও বাজালিয়া ইউনিয়ন এবং পূর্বে ধোপাছড়ি ইউনিয়ন ও সাতকানিয়া উপজেলার পুরানগড় ইউনিয়ন অবস্থিত। দোহাজারী ইউনিয়ন পূর্বে পটিয়া উপজেলাধীন ২৪নং দোহাজারী ইউনিয়ন পরিষদ নামে পরিচিত ছিল। পরবর্তীতে এটি চন্দনাইশ উপজেলাধীন ৯নং দোহাজারী ইউনিয়ন পরিষদ নামে প্রতিষ্ঠিত হয়। ২০১৭ সালের ১১ মে বৃহস্পতিবার স্থানীয় সরকার, পল্লী উন্নয়ন ও সমবায় মন্ত্রণালয় এর স্থানীয় সরকার বিভাগ থেকে এ সংক্রান্ত প্রজ্ঞাপন জারির মাধ্যমে পৌরসভা বাস্তবায়নের আনুষ্ঠানিক যাত্রা শুরু করেছে সরকার। প্রজ্ঞাপন সূত্রে জানা যায়, স্থানীয় সরকার (পৌরসভা) আইন ২০০৯ (২০০৯ সনের ৫৮ নং আইন) এর ধারা ৪ এর উপ-ধারা (২) এ প্রদত্ত ক্ষমতাবলে সরকার দোহাজারী ইউনিয়নকে পৌরসভায় উন্নীত করেছে। এ এলাকায় দুইটি ঐতিহ্যবাহী জমিদার পরিবার ছিল, যার একটি হাজারী পরিবার আর একটি খাঁন পরিবার। দুই পরিবারই ছিলেন মুঘল সাম্রাজ্যের হাজারী মানসবদার। এই দুই পরিবার থেকেই দোহাজারী নামের উৎপত্তি হয়েছে বলে শোনা যায়। বর্তমান দোহাজারী পৌরসভা পূর্বে চন্দনাইশ উপজেলার আওতাধীন ৯নং ইউনিয়ন পরিষদ হিসেবে পরিচিত ছিল। বর্তমানে দোহাজারী ইউনিয়নকে সাতবাড়িয়া ইউনিয়নের ৮ ও ৯নং ওয়ার্ড সহ অন্তর্ভুক্ত করে দোহাজারী পৌর এলাকা ঘোষণা করা হয়। এটি দেশের ৩২৭তম পৌরসভা। এ পৌরসভার প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ পৌরসভার আওতাধীন গ্রাম/এলাকাসমূহ হল: দোহাজারী চাগাচর ঈদ পুকুরিয়া জামিরজুরী দিয়াকুল রায়জোয়ারা হাতিয়াখোলা কিল্লাপাড়া বারুদখানা হাছনদণ্ডী (পূর্বে সাতবাড়িয়া ইউনিয়নের অন্তর্ভুক্ত ছিল) ২০১১ সালের আদমশুমারি অনুযায়ী দোহাজারী পৌরসভার সাক্ষরতার হার ৪৯.৩%। এ ইউনিয়নে ২টি ফাজিল (ডিগ্রী) মাদ্রাসা, ১টি আলিম মাদ্রাসা, ১টি দাখিল মাদ্রাসা, ২টি স্কুল এন্ড কলেজ (১টি কারিগরি সহ), ৩টি মাধ্যমিক বিদ্যালয়, ২টি নিম্ন মাধ্যমিক বিদ্যালয়, ১টি কওমী মাদ্রাসা, ১২টি প্রাথমিক বিদ্যালয়, ১টি এবতেদায়ী মাদ্রাসা, ৩টি কিন্ডারগার্টেন ও ৩টি নূরানী কিন্ডারগার্টেন রয়েছে। স্কুল এন্ড কলেজ জামালুর রহমান খান বিজ্ঞান ও প্রযুক্তি স্কুল এন্ড কলেজ দিয়াকুল সানোয়ারা আদর্শ স্কুল এন্ড কলেজ মাদ্রাসা চাগাচর মুছাবিয়া নছিমিয়া ফাজিল মাদ্রাসা জামিরজুরী রজবিয়া আজিজিয়া রহমানিয়া সুন্নিয়া ফাজিল (ডিগ্রী) মাদ্রাসা হাছনদণ্ডী মোহাম্মদীয়া মতিয়র রহমান আলিম মাদরাসা রায়জোয়ারা ইসলামিয়া নজিরিয়া সুন্নিয়া দাখিল মাদ্রাসা দোহাজারী আজিজিয়া ক্বাসেমুল উলুম মাদ্রাসা পূর্ব হাছনদণ্ডী শাহ ওয়াহেদিয়া ইউছুফিয়া এবতেদায়ী মাদ্রাসা মাধ্যমিক বিদ্যালয় দোহাজারী জামিরজুরী আহমদুর রহমান উচ্চ বিদ্যালয় দোহাজারী জামিরজুরী বালিকা উচ্চ বিদ্যালয় হাছনদণ্ডী বহুমুখী উচ্চ বিদ্যালয় নিম্ন মাধ্যমিক বিদ্যালয় চাগাচর সরকারি নিম্ন মাধ্যমিক বিদ্যালয় জামিরজুরী বালক নিম্ন মাধ্যমিক বিদ্যালয় প্রাথমিক বিদ্যালয় উত্তর জামিরজুরী রেজিস্টার্ড বেসরকারি প্রাথমিক বিদ্যালয় উত্তর দিয়াকুল রেজিস্টার্ড বেসরকারি প্রাথমিক বিদ্যালয় জামিরজুরী সরকারি প্রাথমিক বিদ্যালয় তপোবন অনাথ আশ্রম সরকারি প্রাথমিক বিদ্যালয় দক্ষিণ দিয়াকুল কে এম সরকারি প্রাথমিক বিদ্যালয় দিয়াকুল সরকারি প্রাথমিক বিদ্যালয় দোহাজারী সরকারি প্রাথমিক বিদ্যালয় পূর্ব জামিরজুরী অমিতাভ সরকারি প্রাথমিক বিদ্যালয় পূর্ব দোহাজারী আফজাল সরকারি প্রাথমিক বিদ্যালয় রায়জোয়ারা সরকারি প্রাথমিক বিদ্যালয় হাছনদণ্ডী সরকারি প্রাথমিক বিদ্যালয় হাতিয়াখোলা সানোয়ারা সরকারি প্রাথমিক বিদ্যালয় কিন্ডারগার্টেন দোহাজারী মডেল চাইল্ড গার্ডেন মফিজুল্লাহ খান শিশু বিদ্যানিকেতন জামিরজুরী গাউছিয়া নূরানী কিন্ডারগার্টেন দোহাজারী মাসুমিয়া ইসলামিয়া নূরানী কিন্ডারগার্টেন পশ্চিম হাছনদণ্ডী নূরানী কিন্ডারগার্টেন পূর্ব হাছনদণ্ডী নুরানী কিন্ডারগার্টেন পূর্ব হাছনদণ্ডী হযরত আকবর ফকির (রাঃ) নুরানী কিন্ডারগার্টেন হাছনদণ্ডী আইডিয়াল ফ্রি ক্যাডেট স্কুল দোহাজারী পৌরসভায় যোগাযোগের প্রধান সড়ক চট্টগ্রাম-কক্সবাজার মহাসড়ক। যে কোন যানবাহনে যোগাযোগ করা যায়। এছাড়া চট্টগ্রাম থেকে দোহাজারী পর্যন্ত রেল যোগাযোগ ব্যবস্থা রয়েছে। নৌ পথে ভ্রমণ পিয়াসুদের জন্য সাঙ্গু নদী হয়েও দোহাজারীতে নির্বিঘ্নে খুব সহজে আসা-যাওয়া করা যায়। দোহাজারী পৌরসভায় ৩১ শয্যাবিশিষ্ট ১টি হাসপাতাল, ১টি বেসরকারি হাসপাতাল এবং ৪টি কমিউনিটি ক্লিনিক ও ৪টি ডায়াগনস্টিক সেন্টার রয়েছে। দোহাজারী পৌরসভায় ৫৩টি মসজিদ, ১টি ঈদগাহ, ৭টি মন্দির ও ৪টি প্যাগোডা রয়েছে। দোহাজারী পৌরসভার দক্ষিণ পাশ দিয়ে বয়ে চলেছে সাঙ্গু নদী। এছাড়া পৌরসভার দক্ষিণ-পশ্চিমে চাগাচর এলাকার পাশ দিয়ে "ভরাট সাঙ্গু" এবং উত্তর পাশে জামিরজুরী ও হাছনদণ্ডী মৌজার উপর দিয়ে প্রবাহিত হচ্ছে "যতরখাল"। যতরখালের উপর দিয়ে ঐতিহ্যবাহী আরকান মহাসড়কের পাঠানীপুল এবং নাসিরপুল। দক্ষিণ চট্টগ্রামের সর্ববৃহৎ পাইকারী কাঁচা বাজার হিসেবে পরিচিত দোহাজারী রেলওয়ে মাঠের বাজার। দক্ষিণ চট্টগ্রামের শস্যভাণ্ডার খ্যাত শঙ্খ চরে উৎপাদিত শাক-সবজি এ বাজারে বিক্রি হয়। দোহাজারী শহরে স্থায়ী ভাবে বসে হাজারী বাজার। এছাড়া রয়েছে দেওয়ানহাট বাজার। দোহাজারী পৌরসভার দর্শনীয় স্থানগুলোর মধ্যে রয়েছে: সাঙ্গু নদী দিয়াকুল কেন্দ্রীয় তপোবন আশ্রম লালটিয়া রিজার্ভ ফরেস্ট ত্রৈমাসিক ম্যাগাজিন: আলোকিত দোহাজারী বার্ষিক ম্যাগাজিনঃ শিকড়ের সন্ধানে বর্ণমালা পরিষদ চন্দনাইশ উপজেলা চন্দনাইশ থানা চট্টগ্রাম জেলা "পৌরসভায় উন্নীত হলো দোহাজারী - Suprobhat Bangladesh"। suprobhat.com। ১০ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৭।  "দোহাজারী পৌরসভা ঘোষণায় গেজেট প্রকাশ - সারাদেশ - The Daily Ittefaq"।  "দোহাজারী পৌরসভার প্রজ্ঞাপন জারি : এলাকাজুড়ে খুশির জোয়ার"। ২৪ মে ২০১৭। ১ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৭।  "গ্রামভিত্তিক লোকসংখ্যা - দোহাজারী ইউনিয়ন - দোহাজারী ইউনিয়ন"। dohazariup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৭।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৩ ফেব্রুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "খাল ও নদী - দোহাজারী ইউনিয়ন - দোহাজারী ইউনিয়ন"। dohazariup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৭।  "দর্শনীয় স্থান - দোহাজারী ইউনিয়ন - দোহাজারী ইউনিয়ন"। dohazariup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৭।